Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1264

3. bekezdésében foglaltaknak megfelelõen korlátozták. Továbbá, ha a nemzetközi elõvizsgálatot a korlátozott igénypontokra nézve [a 34. cikk 3. bekezdésének a) pontja] vagy csak a fõtalálmányra vonatkozóan [a 34. cikk 3. bekezdésének c) pontja] végezték, a jelentésben meg kell jelölni, hogy a nemzetközi bejelentés mely részei képezték és mely részei nem képezték a nemzetközi elõvizsgálat tárgyát. A jelentésnek tartalmaznia kell a 68.1 szabály szerinti utalásokat, ha a nemzetközi elõvizsgálati szerv úgy dönt, hogy nem hívja fel a bejelentõt az igénypontok korlátozására vagy pótilleték megfizetésére. 70.14 Ügyintézõ A jelentésnek fel kell tüntetnie a nemzetközi elõvizsgálati szerv jelentésért felelõs tisztviselõjének a nevét. 70.15 Alak A jelentés alakjára vonatkozó alaki követelményeket az Ügyintézési Utasítások állapítják meg. 70.16 A jelentés mellékletei Valamennyi, a 66.8 szabály a) vagy b) pontja szerinti pótlapot, a 19. cikk szerinti módosításokat tartalmazó pótlapot és a nyilvánvaló hibák 91.1 szabály e) pontjának (iii) alpontja alapján jóváhagyott kijavítást tartalmazó pótlapot csatolni kell a jelentéshez, kivéve, ha azok a késõbb benyújtott pótlapok vagy a 66.8 szabály b) pontja alapján a teljes lap törlését eredményezõ módosítások révén tárgytalanná váltak. A 19. cikk szerinti azokat a módosításokat, amelyeket a 34. cikk szerinti módosítás folytán visszavontnak tekintettek, valamint a 66.8 szabályban említett leveleket nem kell csatolni. 70.17 A jelentés és a mellékletek nyelve A jelentést és bármely mellékletét az érintett nemzetközi bejelentés közzétételének nyelvén vagy — ha a nemzetközi elõvizsgálatot az 55.2 szabály szerint a nemzetközi bejelentés fordítása alapján végezték — ennek a fordításnak a nyelvén kell elkészíteni.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes